**Eroii noștri**

*Sorina Hăloiu, Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eroii noștri

......

Unde ne este țara de altădată cu-ale ei cântări de dor,

cu-a ei morală maculată doar de visele de-amor?

unde ne e sufletul nobil, gata de orice sacrificiu,

ce s-a-ntâmplat cu țara noastră de a ajuns ca un ospiciu?

.....

Unde-s toți aceia care, pentru a țării lor onoare,

luptau să-i apere ființa până la ultima suflare?

toți s-au dus și-n urma lor sunt niște cruci în cimitire,

albe, strălucind în soare, spre-a lor onoare și cinstire!

......

Numai că noi, urmașii lor, nu mai suntem demni de ei,

că astăzi ne geme neamul de tâlhari și de mișei,

totu-i praf în țara noastră ajunsă coș de gunoi,

n-am păstrat cu demnitate țara străbunilor eroi!

....

Când se vor întreba drumeții de ce este pustiu pe-aici,

vor afla că noi am fost tâlharilor cu toți complici,

că-am dat pe-o nimica toată întreagă-a țării bogăție,

că am închis cu toții ochii la minciună și hoție!

.....

Unde-s toți aceia care, pentru a țării lor onoare,

luptau să-i apere ființa până la ultima suflare?

toți s-au dus și-n urma lor sunt niște cruci în cimitire,

albe, strălucind în soare, spre-a lor onoare și cinstire!